**ΝΕΟ ΣΕΜΙΝΑΡΙΟ**

**ΝΟΜΙΚΩΝ ΠΑΡΑΣΤΑΤΩΝ ΣΤΗ ΔΙΑΜΕΣΟΛΑΒΗΣΗ**

**12 & 13 Ιανουαρίου 2024**

Το Κέντρο Διαμεσολάβησης Πειραιά (ΚΕ.ΔΙ.Π.) ανακοινώνει το **12ώρο πρόγραμμα (εργαστήρι) Νομικών Παραστατών στη Διαμεσολάβηση** που δημιουργήθηκε από τη Δικηγόρο παρ’Αρείω Πάγω και πιστοποιημένη Διαπραγματεύτρια από την Academy of Professional Negociators και εκπαιδεύτρια ενηλίκων και Διαμεσολαβητών **Ευδοκία Ν. Σταυρουλάκη**.

Το πρόγραμμα απευθύνεται :

* στον **Δικηγόρο της πράξης** που καλείται με το Ν 4640/2019 σε ένα νέο ρόλο, συμβάλλοντας στην εξεύρεση της βέλτιστης και συμφέρουσας συμφωνίας για τον πελάτη του, οργανώνοντας την προετοιμασία της υπόθεσης με τη χρήση διαφορετικών «εργαλείων» εργασίας και καθοδηγώντας συμβουλευτικά και ουσιαστικά τον πελάτη καθ’ όλη τη διάρκεια της διαδικασίας
* στον **Διαμεσολαβητή** μέσα στα πλαίσια της υποχρεωτικής από το Ν 4640/2019 μετεκπαίδευσή του καθώς το πρόγραμμα των νομικών παραστατών θα του προσφέρει επιπλέον εργαλεία για την ουσιαστική του συνεργασία με τους νομικούς παραστάτες και την win-win προσέγγιση της διαδικασίας της διαμεσολάβησης.

Το πρόγραμμα ως εκπαιδευτικό του νομικού παραστάτη και μετεκπαιδευτικό του διαπιστευμένου διαμεσολαβητή έχει διάρκεια δώδεκα (12) ωρών και είναι βιωματικό. Η παρακολούθησή του θα γίνει **διαδικτυακά** και **δια ζώσης** ενώ θα χρησιμοποιηθούν οι τεχνικές της εκπαίδευσης ενηλίκων.

Το πρόγραμμα περιλαμβάνει την εξοικείωση με τη διαδικασία Διαμεσολάβησης τόσο με την εμβάθυνση σε θεωρητικά ζητήματα που ανακύπτουν στην καθημερινότητα όσο με την πρακτική που προσεγγίζεται μέσα από τα παίγνια ρόλων και προσομοιώσεων

* Τη νομοθεσία-νομολογία και δεοντολογία της διαμεσολάβησης
* Την τριμερή ουσιαστική συνεργασία Διαμεσολαβητή και νομικών παραστατών καθ’όλη τη διάρκεια της διαμεσολάβησης
* Τον τρόπο που θα ενεργήσει ο Νομικός Παραστάτης σε κάθε στάδιο της Διαμεσολάβησης αλλά και τον τρόπο που θα προετοιμάσει τον εντολέα του ώστε να του δοθεί η ευκαιρία να αποκομίσει το μέγιστο όφελος
* το μέγιστο όφελος

Το πρόγραμμα θα διδαχθεί από την Δικηγόρο **Ευδοκία Σταυρουλάκη** η οποία έχει μακρά δικαστηριακή εμπειρία και εμπειρία στις διαπραγματεύσεις και τη διαμεσολάβηση, με συν-εκπαιδευτές τους :

**Σπύρο Λειβαδόπουλο, Ευαγγελία Πολυράκη**, **Απόστολο Συμιακό**, **Θεοδώρα Συρίου**.

(Αναλυτικά**βιογραφικά**των εκπαιδευτών στον σύνδεσμο: [*http://kedip.gr/εκπαιδευτές*](about:blank))

**Ημέρες Προγράμματος εκπαίδευσης :** 12 & 13 Ιανουαρίου 2024

**Παρασκευή 12** απόγευμα **από** **16:00 έως 21:30** (on line)

**Σάββατο 13** πρωί **από** **9:00 έως 15:30** (δια ζώσης)

**Απαιτούμενα Δικαιολογητικά**

* Αίτηση συμμετοχής
* Αντίγραφο καταθετηρίου Τραπέζης για την καταβολή των διδάκτρων και

***Εάν ο αιτών είναι Δικηγόρος :***

* Βεβαίωση από τον οικείο Δικηγορικό Σύλλογο

***Εάν ο αιτών είναι διαπιστευμένος διαμεσολαβητής :***

* Βεβαίωση διαπίστευσης στη Διαμεσολάβηση ή Βεβαίωση ολοκλήρωσης φοίτησης της Βασικής Εκπαίδευσης στη Διαμεσολάβηση

**Δίδακτρα**  
Το ποσό των διδάκτρων ανέρχεται στα τριακόσια τριάντα **(130,00**) **ΕΥΡΩ**  και καταβάλλεται είτε εφάπαξ σε λογαριασμό του ΚΕΝΤΡΟΥ ΔΙΑΜΕΣΟΛΑΒΗΣΗΣ ΠΕΙΡΑΙΩΣ στην τράπεζα **EUROBANK ERGASIAS A.E.** είτε με πιστωτική κάρτα μέσω του live pay της παραπάνω τράπεζας, με δυνατότητα έως 3 άτοκων ισόποσων δόσεων.

**AΡ. ΛΟΓ.:** **0026.0050.38.0200751561**

**IBAN:** **GR7002600500000380200751561**

Η παρουσία των υποψηφίων είναι **υποχρεωτική καθ’ όλη τη διάρκειά του** και οι συμμετέχοντες θα λάβουν πιστοποιητικό επιτυχούς παρακολούθησης. Σε περίπτωση μη ολοκλήρωσης του Προγράμματος Εκπαίδευσης για λόγο που αφορά τον συμμετέχοντα, τα καταβληθέντα δίδακτρα δεν επιστρέφονται.

Οι αιτήσεις συμμετοχής υποβάλλονται ηλεκτρονικά στο e-mail του ΚΕ.ΔΙ.Π. **:** [**info@kedip.gr**](mailto:info@kedip.gr)

μαζί με τα απαιτούμενα δικαιολογητικά και οι αιτούντες λαμβάνουν επιβεβαιωτικό

e-mail λήψης δικαιολογητικών.

***Αιτήσεις που υποβάλλονται χωρίς να έχουν καταβληθεί τα δίδακτρα μέχρι την καταληκτική ημερομηνία υποβολής δικαιολογητικών συμμετοχής στην εκπαίδευση, δεν θα λαμβάνονται υπόψη.***

**Καταληκτική ημερομηνία υποβολής δικαιολογητικών :** **Τετάρτη, 10 Ιανουαρίου 2024**

Για περισσότερες πληροφορίες επικοινωνήστε με την Γραμματεία του ΚΕ.ΔΙ.Π. στο τηλέφωνο: 210 4296022, [http://www.kedip.gr](http://www.kedip.gr/), e-mail: [info@kedip.gr](mailto:info@kedip.gr)